અમદાવાદ: ગુજરાત પ્રદેશ કોંગ્રેસ પક્ષને આંતરિક જૂથવાદનું ગ્રહણ નડતાં ગુજરાત કોંગ્રેસના પ્રભારી ગુરુદાસ કામત ગુજરાત દોડી અાવ્યા છે. કામત વિરોધ પક્ષના નેતા શંકરસિંહ વાઘેલાના નિવાસસ્થાને બપોરે એક બેઠક કરશે. જેમાં કોંગ્રેસની પ્રદેશ નેતાગીરીની નારાજગીના મુદ્દે ચર્ચા કરશે. આ ઉપરાંત તેઓ પ્રદેશ પ્રમુખ ભરતસિંહ સોલંકી સાથે પણ આ પ્રશ્ને ચર્ચા કરી ઝડપભેર પક્ષના આંતરિક પ્રશ્નો દૂર કરવા બાબતે વિચારણા હાથ ધરશે.